खौरांगिरिनि सिगाङाव मिरु बर’ थुनलाइ आफादनि लेङाइ आफादगिरि रमेला इस्लारिया बुङोदि, क’रना जिउसा कभिद-19नि गिख्रंथाव थासारिखौ नायनानै समाजारि जानथायखौ मानिना आरो सोरखारनि आयेन आब्रुथिखौ मानिना मुंख्लं बिनेस्वर ब्रह्मनि गा 20 थि मुंख्लं सान 19 आगष्टखौ थेलेबलेब हाबाफारिजों खुंफुंनायाव बर’फोरनि गासै माहारियारि आफादजों लोगोसे राजखान्थि हान्जानि दैदेनगिरिफोराबो बाहागो लानानै मुंख्लं बिनेस्वर ब्रह्मनि मांखरसालियाव बिबारजों मान बावनायखौ जोबोद गोजोन्नाय फोरमायो।    मख’नाय जायोदि बर’ थुनलाइ आफादनि सासे गोख्रों दैदेनगिरि बिबान रुजुनना खामानि मावबोनाय सुबुंथिनि थान्दै मुंख्लं बिनेस्वर ब्रह्मखौ 2000 इं माइथायनि 19 आगष्टआव सिनाय मोनै उदखारिआ खास्रि-बिस्रियै गुलि गावनानै जीउ फोजोबस्रांदोंमोन। बिथांनि अबथिरायै जिउ खोमानानै लानांनायाव बर’ हारियाव सुफुंख’ हायै दाहा थालांबाय।